బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘అరవింద సమేత’ పవర్ ఫుల్ డైలాగ్స్ ఇవిగో.. పూనకమే
వీరా.. నువ్ కత్తి పట్టినట్టు లేదురా.. అది నీ చేతికి మొలిచినట్టు ఉందిరా.. ఇలాంటి పవర్ ఫుల్ డైలాగ్స్ మీకోసం..
Oct 25, 2018, 01:30PM IST
‘అరవింద సమేత’ పవర్ ఫుల్ డైలాగ్స్ ఇవిగో.. పూనకమే
ఊరికే అన్నారా ఈ దర్శకుడ్ని మాటల మాంత్రికుడి అని.. ‘అరవింద సమేత వీర రాఘవ’ చిత్రంతో తన పెన్ పవర్‌ను వాడి వేడిగా చూపించాడు త్రివిక్రమ్ శ్రీనివాస్. ఆయన మాటల్లోనే ఓ మాయ ఉంటుంది. ఆ మాయలోని ఓ మత్తు ఉంటుంది. ఆ మత్తే పాయిజన్ ఎక్కేసి ప్రేక్షకులకు మంచి కిక్ ఇస్తుంది. మాటలతో గారడీ చేసి పద బంధాలను వరదలా పారించే మాటల మాంత్రికుడికి ఎన్టీఆర్ లాంటి పవర్ ఫుల్ డైలాగ్ కింగ్ తోడైతే థియేటర్స్‌లో రచ్చ కాక మరేంటి?. విజయదశమి కానుకగా గురువారం నాడు ప్రేక్షకుల ముందుకు వచ్చిన ఎన్టీఆర్ త్రివిక్రమ్ కాంబో మూవీ ‘అరవింద సమేత’ చిత్రంలోని డైలాగ్స్ ఎన్టీఆర్ అభిమానులకు పూనకాలు తెప్పిస్తున్నాయి. మాస్ ఆడియన్స్‌తో విజిల్స్ వేయిస్తున్నాయి. కామన్ ఆడియన్స్‌ని ఆలోచింపచేస్తున్నాయి. ఈ మూవీలో పవర్ ఫుల్ అండ్ ఎమోషనల్ డైలాగ్స్ చూద్దామా..
Read Also: ‘అరవింద సమేత’ రివ్యూ: ‘రం.. రుధిరం.. సమరం
‘అరవింద సమేత’ డైలాగ్స్..
✦ ‘కడప కోటిరెడ్డి సర్కిల్ నుండి పులివెందుల పూల అంగళ్ళు దాక .. కర్నూల్ కొండరెడ్డి బురుజు నుండి అనంతపుర్ క్లోక్ టోవర్ దాకా.. బెల్లారీ గనుల నుండి బెలగావ్ గుహాల దాక.. తరుముకుంటూ వస్తా తల తీసి పారేస్తా’.
✦ ప్రతి ముప్పై సంవత్సరాలకి బతుకు తాలూకా ఆలోచన మారుతూ ఉంటుంది. సినిమా వాళ్లు దాన్ని ట్రెండ్ అంటారు.. వ్యాపార వేత్తలు ఫ్యాషన్ అంటారు.. రాజకీయ నాయకులు తరం అంటారు.. మామూలు జనం జనరేషన్ అంటారు.. కాని ప్రతి జనరేషన్‌లోనూ ఓ కొత్త థాట్‌ని ముందుకు తీసుకువెళ్లే వాడు మాత్రం ఒక్కడే వస్తాడు.. వాడే టార్చ్ బేరర్ అంటారు.. వెళ్తున్నాడు చూశావా? బాలిరెడ్డీ వాడే టార్చ్ బేరర్.
✦ యుద్ధం చేసే స‌త్తా లేని వాడికి.. శాంతి గురించి మాట్లాడే అర్హ‌త లేదు.
✦ 30 ఏండ్ల నాడు మీ తాత కత్తి పట్టినాడంతే అది అవసరం.. అదే కత్తి మీ నాయన ఎత్తినాడంటే అది వారసత్వం.. 10 దినాల నాడు అదే కత్తి నువ్ దూసినావంటే.. అది లక్షణం. ఆ కత్తి నీ బిడ్డనాటికి లోపమైతుందా.
✦ వీరా.. నువ్ కత్తి పట్టినట్టు లేదురా.. అది నీ చేతికి మొలిచినట్టు ఉందిరా..
✦ ‘వాడిదైన రోజున ఎవ‌డైనా కొట్ట‌గ‌ల‌డు. అస‌లు గొడ‌వ రాకుండా ఆపుతాడు చూడు.. వాడు గొప్పోడు’
✦ వీరా.. నిన్ను వేలిపట్టి నడిపించాడు.. నువ్ ఇప్పుడు కాటికి నడిపీయాలా
✦ ‘కొండను చూసి కుక్క మొరిగితే కుక్కకి చేటా? తగ్గితే తప్పేంటి?
✦ వయెలెన్స్ మా డీఎన్ఏ కాదు.. మీ మీద వచ్చిపడ్డ అత్యవసర పరిస్థితి.
✦ నల్లమబ్బు ఆకాశాన్ని కమ్మినట్టు నల్లగుడిని కమ్మేస్తా.. ఊరిచేరేలోపు తరుముకుంటా వచ్చి చంపేస్తా..
✦ మాట్లాడితే మా వాళ్లే కాదు.. శత్రువులు కూడా వింటారు.
✦ ‘వందడుగుల్లో నీరు పడుతుందంటే 99 అడుగుల వరకు తవ్వి ఆపేసేవాడిని ఏమంటారు. మీ విజ్ఞతకే వదిలేస్తున్నాను. ఈ ఒక్క అడుగు వందడుగులుతో సమానం సార్ తవ్వి చూడండి’
✦ ‘మచ్చల పులి ముఖంపై గాండ్రిస్తే ఎట్టుంటుందో తెలుసా? మట్టి తుఫాన్ చెవిలో మోగితే ఎట్టుంటాదో తెలుసా?
✦ ‘కంటపడితే కనికరిస్తానేమో.. ఎంటపట్టానా నరికేస్తా’.
✦ పాలిచ్చి పెంచిన తల్లులు సార్.. పాలించలేరా?
Aravindha Sametha: ‘అరవింద సమేత’ థియేట్రికల్ ట్రైలర్
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.